# Alfons VI de Portugal

### De Viquipèdia

Alfons VI de Portugal

Alfons VI de Portugal el Victoriós ( Lisboa 1643 - Sintra 1683 ), príncep de Brasil (1653-1656) i rei de Portugal (1656-1683).

## [edita] Orígens familiars

Nascut el 21 d'agost de 1643 a la capital del regne, fou el sisé fill del rei Joan IV de Portugal i la seva esposa Lluïsa de Guzmán, i es convertí en el segon rei de la nova dinastia Bragança.

## [edita] Ascens al tron

Va succeir al seu pare Joan IV de Portugal l'any de la seva mort, el 1656. Amb tant sol 13 anys la seva mare fou declarada regent.

Anteriorment però, a l'edat de tres anys, Alfons havia sofert una enfermetat que li va deixar paralitzat el costat esquerra del seu cos, una enfermetat que a més l'afectà mentalment. Aquests problemes, units al desinterés pels problemes del país, va provocar que la seva mare fos regent durant sis anys, fins el 1662. Lluïsa va supervisar les victòries militars contra la Corona de Castella a Ameixial el 8 de juny de 1663, així com a Montes Claros el 7 de juny de 1665. Gràcies a aquestes derrotes castellanes aquest regne reconegué la independència de Portugal el 13 de febrer de 1668.

Tot i les victòries a Portugal, els holandesos van conquerir Jaffnapatam, l'última colònia portuguesa a l'illa de Ceilan el 1658 i es va produir la cesió de la ciutat de Bombai i Tànger als anglesos el 23 de juny de 1661.

El 1662, el comte de Castelo-Melhor va veure l'oportunitat de guanyar poder a la cort fent-se amic del jove rei. Per això, va convèncer el monarca que la seva mare intentava usurpar el poder i exiliar-lo de Portugal. Com a resultat d'aquesta intriga, Alfons va pendre el control del regne i va enviar la seva mare a un convent.

## [edita] Núpcies

Alfons VI es va casar a Lisboa el 2 d'agost de 1666 amb Maria Francesca de Savoia-Nemours, filla de Carles Amadeu de Savoia-Nemours. Aquest matrimoni, però, durà poc temps ja que Maria Francesca aconseguí l'anul·lació matrimonial el 1667, al·legant la impotència del rei portuguès.

Maria Francesca llavors es casà amb el germà petit d'Alfons VI, l'infant Pere de Portugal, i futur rei. Aquell mateix any Pere va aconseguir el poder necessari per obligar al rei a cedir el poder, convertint-se en el nou regent del Regne fins a la mort del rei. Alfons VI fou enviat a l'illa Terceira, a l'arxipèlag de les Açores, per un període de set anys.

Va retornar a Portugal poc temps abans de morir a Sintra el 12 de setembre de 1683, sent enterrat a Belem.

Precedit per: Joan IV | Rei de Portugal 1656–1683 | Succeït per: Pere II

Obtingut de "http://ca.wikipedia.org../../../a/l/f/Alfons_VI_de_Portugal_6b6f.html"

Categories: Prínceps del Brasil | Reis de Portugal

##### Views

- Article
- Discussió
- Revisió actual

##### Cerca

##### En altres llengües

- العربية
- Deutsch
- English
- Español
- Français
- Italiano
- 日本語
- Nederlands
- Polski
- Português
- Svenska
- 中文